**Hajdúszoboszlói Polgármesteri Hivatal**

**4200 Hajdúszoboszló, Hősök tere 1.**

**Telefon: 52/557-300 Fax: 52/557-302**

***K I V O N A T***

Hajdúszoboszló Város Önkormányzata Képviselő-testületének 2022. október 20-án tartott nyilvános ülésének jegyzőkönyvéből

**(Napirend.)**

**245/2022. (X. 20.) Képviselő-testületi határozat**

Hajdúszoboszló Város Önkormányzatának Képviselő-testülete az alábbi napirendet fogadja el:

1. Előterjesztés energiatakarékossági program elfogadására.

Előadó: kabinetvezető

1. Előterjesztés a 7950/59 hrsz-ú ingatlan használatáról.

Előadó: gazdasági irodavezető

1. Előterjesztés a Csónakázó-tó melletti területrész hasznosítására irányuló nyílt pályázatról.

Előadó: gazdasági irodavezető

1. Előterjesztés a Víztorony épületén elhelyezett távközlési állomás vonatkozásában a Cetin Zrt-vel kötendő bérleti szerződésről.

Előadó: gazdasági irodavezető

1. Előterjesztés a Járóbeteg-Ellátó Centrum szakmai ellenőrzéséről.

Előadó: egészségügyi, szociális irodavezető

1. Előterjesztés egységes ügyeleti és sürgősségi rendszer ellátásáról szóló együttműködési megállapodás további meghosszabbításának lehetőségéről.

Előadó: egészségügyi, szociális irodavezető

1. Előterjesztés a Hajdúszoboszlói Városi Televízió részére pótelőirányzat biztosítására.

Előadó: aljegyző

1. Előterjesztés általános iskolai körzethatárok véleményezésére.

Előadó: aljegyző

1. Előterjesztés a Gasztro-tér hasznosítása kapcsán.

Előadó: városfejlesztési irodavezető

1. Előterjesztés intézményfelújítási igényekkel kapcsolatosan.

Előadó: városfejlesztési irodavezető

1. Előterjesztés az Aranykapu Óvodához vezető bekötőút felújításáról.

Előadó: városfejlesztési irodavezető

1. Tájékoztató a testületi ülések közötti fontosabb eseményekről.

Előadó: polgármester

## Válasz közvilágítással kapcsolatos interpellációkra.

Előadó: városfejlesztési irodavezető

## Válasz a 4. sz. választókörzetet érintő, közterület állapotát érintően elhangzott interpellációkra.

Előadó: városfejlesztési irodavezető

## Válasz Aranykapu óvodához vezető út kátyúzásával kapcsolatos interpellációra.

Előadó: városfejlesztési irodavezető

## Válasz a Bartók telepen telepítendő játszótéri elemekkel kapcsolatos kérdésre.

Előadó: városfejlesztési irodavezető

## Válasz két oktatási intézmény előtti gyalogátkelőhely biztonságosabbá tételével kapcsolatos interpellációra.

Előadó: városfejlesztési irodavezető

## Válasz a 2. sz. vk. érintő, körzetbejárást követő teendőkkel kapcsolatosan.

Előadó: városfejlesztési irodavezető

1. Válasz kutyafuttató kitáblázásával kapcsolatosan.

Előadó: városfejlesztési irodavezető

1. Válasz a Szabadidő Parkban kidőlt világítótestekkel kapcsolatosan.

Előadó: városfejlesztési irodavezető

1. Válasz Ady Endre utca útburkolatával kapcsolatosan.

Előadó: városfejlesztési irodavezető

1. Válasz Nádudvari úttal kapcsolatos interpellációra.

Előadó: városfejlesztési irodavezető

Határidő: azonnal

Felelős: polgármester

**(Előterjesztés energiatakarékossági program elfogadására.)**

**246/2022. (X. 20.) Képviselő-testületi határozat**

1./ Hajdúszoboszló Város Önkormányzatának Képviselő-testülete kinyilvánítja, hogy a magas gázenergia költségek következtében kialakult helyzetben mindenekelőtt az alapvető szociális, egészségügyi, köznevelési, valamint a kötelező önkormányzati feladatainak ellátásáról kell gondoskodnia.

2./ Hajdúszoboszló Város Önkormányzatának Képviselő-testülete utasítja a fenntartásában működő intézmények vezetőit, miszerint

1. az energiaköltségek csökkentésének további lehetőségét folyamatosan vizsgálják, tegyenek javaslatot a szükséges fenntartói döntések meghozatalára,
2. kizárólag a működéshez nélkülözhetetlen kiadások teljesítése történjen meg.

3./ Hajdúszoboszló Város Önkormányzatának Képviselő-testülete jóváhagyja az előterjesztésben felsorolt intézményvezetők és cégvezetők által meghozott intézkedéseket, valamint ezeken túl fenntartói döntést hoz az alábbi intézkedésekről:

1. A Hajdúszoboszlói Gazdasági Szolgáltató Intézményintézmény által kezelt, Szép Ernő Kollégiumban található I/A szint szálláshely fűtésének leállítása, ennek megfelelőn a Tankerülettel kötött szerződést módosítani szükséges. A képviselő-testület felkéri a HGSZI vezetőjét, hogy a rá vonatkozó szerződésmódosítást hajtsa végre.

A szerződésmódosítás határideje: *november 1.*

1. A Kovács Máté Városi Művelődési Központ és Könyvtár működésének módosítása (kivéve a törvényileg előírt szolgáltatások biztosítása) 2022. október 24-től 2023. március 1-jéig.
2. A Városi Sportház üzemeltetési szünetének elrendelése a 2022.12.05 – 2023.02.05 –ig tartó időszakra, azzal, hogy a létesítményt a kiszolgáló helyiségek temperáló fűtése mellett 2023.01.09 – 2023.02.03 –ig heti két-két alkalommal „tiszta felkészülésre”, alapozó edzések megtartására igénybe vehetik.
3. A jégpálya 2022. november 24-től 2023. január 31-ig üzemeljen.
4. A tervezett díszkivilágítás mértékének csökkentése úgy, hogy ebben az időszakban az épületek (Polgármesteri Hivatal, Kovács Máté Városi Művelődési Központ és Könyvtár, Járóbeteg-Ellátó Centrum) és a Kovács Máté Városi Művelődési Központ és Könyvtár előtti tér, karácsonyfa legyen kivilágítva.
5. A Kossuth utcai tornaterem üzemeltetésének szüneteltetésének elrendelése a 2022.12.04 – 2023.02.05 –ig tartó időszakra.
6. Az Oláh Gábor utcai irodaház teljes lezárása és víztelenítése.

4./ Hajdúszoboszló Város Önkormányzatának Képviselő-testülete a 2022. évi városi költségvetés általános tartalékkeretéből 22.102 E Ft-ot átcsoportosít az energiadíjak emelésére elkülönített keretre.

5./ A képviselő-testület hozzájárul, hogy a tartalékkeret a következő tételekkel megemelésre kerüljön:

* Debreceni Vízmű Zrt. eszközbérlés többletbevétel: 6.000 E Ft összeggel;
* Gasztrotér hasznosítás többletbevétele: 1.500 E Ft összeggel;
* 9. sz. melléklet 35/ÖK (Karácsonyi-szilveszteri díszkivilágítás) soráról: 5.000 E Ft összeggel;
* 13. sz. melléklet 20/ÖK (Repülőtéren tűzcsap létesítése) soráról 1.800 E Ft összeggel.

Határidő: azonnal, ill. értelemszerűen

Felelős: jegyző, kabinetvezető, érintett intézményvezetők

**(Előterjesztés a 7950/59 hrsz-ú ingatlan használatáról.)**

**247/2022. (X. 20.) Képviselő-testületi határozat**

Hajdúszoboszló Város Önkormányzatának Képviselő-testülete hozzájárulását adja ahhoz, hogy Lászlóczki Mónika és Iberhart Attila a Hajdúszoboszló, 7950/59 hrsz-ú, 181 m2 nagyságú ingatlanra vonatkozó területhasználati szerződés megkötéséhez az alábbiak szerint:

- Használatba vevő az ingatlant térítésmentesen használja az ingatlan karbantartása fejében.

- Használati idő hossza határozatlan 90 napos felmondási határidő kikötése mellett.

- Használatba vevő jogosult a bérelt területet a vele közvetlenül szomszédos, saját tulajdonú 7950/60 hrsz-ú ingatlanhoz keríteni. A használati idő lejártával a kerítést köteles saját költségen elbontani és az eredeti állapotot helyreállítani.

- Használatba vevő köteles a csatorna kezelése, javítása, hibaelhárítása érdekében a szakemberek bejutását biztosítania.

- Használatba vevő a területre semmilyen építményt nem helyezhet el.

- Használatba vevő a területre fát, bokrokat, cserjét nem ültethet.

Hajdúszoboszló Város Önkormányzatának Képviselő-testülete felhatalmazza a Polgármestert a területhasználati szerződés aláírására.

Határidő: 2022. december 31.

Felelős: jegyző

**(Előterjesztés a Csónakázó-tó melletti területrész hasznosítására irányuló nyílt pályázatról.)**

**248/2022. (X. 20.) Képviselő-testületi határozat**

Hajdúszoboszló Város Önkormányzatának Képviselő-testülete jóváhagyja a Hajdúszoboszló 2475/19 hrsz-ú ingatlan József Attila utca és a Csónakázó-tó közötti szakaszán található területrészének hasznosítására irányuló, jelen előterjesztés 1. sz. mellékletét képező Pályázati Kiírást és Tájékoztatót.

Határidő: 2022. október 31. – Pályázati Felhívás megjelentetésére

Felelős: gazdasági irodavezető

**249/2022. (X. 20.) Képviselő-testületi határozat**

Hajdúszoboszló Város Önkormányzatának Képviselő-testülete felkéri a Pénzügyi, Gazdasági Bizottságot, a Városfejlesztési, Műszaki Bizottságot, valamint a Turisztikai és Nemzetközi Kapcsolatokért Felelős Bizottságot, hogy a Hivatal szakmai álláspontját figyelembe véve végezzék el a beadott pályázati anyagok értékelését.

Az értékelés alapján a pályázat eredményéről a Képviselő-testület dönt.

Határidő: 2022. december havi testületi ülésre

Felelős: jegyző

**(Előterjesztés a Víztorony épületén elhelyezett távközlési állomás vonatkozásában a Cetin Zrt-vel kötendő bérleti szerződésről.)**

**250/2022. (X. 20.) Képviselő-testületi határozat**

Hajdúszoboszló Város Önkormányzatának Képviselő-testülete jóváhagyja a Hajdúszoboszló 1593 hrsz-ú Víztorony ingatlanon elhelyezett távközlési infrastruktúra tekintetében a Cetin Zrt-vel 2029.12.31-ig (+ opcionálisan 5 évre) bérleti szerződés megkötését azzal, hogy az alkalmazandó bérleti díj tekintetében felhatalmazza a Polgármestert - az ingatlan vonatkozásában bérleti szerződéssel rendelkező - a többi távközlési szolgáltató esetén alkalmazott legmagasabb bérleti díj figyelembevételével megállapított bérleti díj alkalmazására.

A szerződésnek tartalmazni kell az évenkénti díjemelés ipari árindexnek megfelelő növelésre irányuló rendelkezést is.

Hajdúszoboszló Város Önkormányzatának Képviselő-testülete felhatalmazza a Polgármestert a Cetin Zrt-vel kötendő bérleti szerződés aláírására.

Határidő: 2022. november 30.

Felelős: polgármester

**(Előterjesztés a Járóbeteg-Ellátó Centrum szakmai ellenőrzéséről.)**

**251/2022. (X. 20.) Képviselő-testületi határozat**

Hajdúszoboszló Város Önkormányzatának Képviselő-testülete a Hajdúszoboszlói Járási Hivatal Népegészségügyi Osztálya által közegészségügyi-járványügyi ellenőrzésről (2022. szeptember 13. és 15.-e) szóló előterjesztést és intézkedési terv tervezetet elfogadja.

Határidő: azonnal, folyamatos

Felelős: JEC igazgató/irodavezető

**(Előterjesztés egységes ügyeleti és sürgősségi rendszer ellátásáról szóló együttműködési megállapodás további meghosszabbításának lehetőségéről.)**

**252/2022. (X. 20.) Képviselő-testületi határozat**

Hajdúszoboszló Város Önkormányzatának Képviselő-testülete 2022. november 1-től támogatja, hogy az egészségügyről szóló 1997. évi CLIV. törvény 232/D. § (4)-(5) bekezdése alapján – 2015. évi CXXIII. törvény szerint - a háziorvosi és házi gyermekorvosi ügyeleti ellátást a 9269/2021. Nyt. számú 2021. június 30. napján e tárgyban kötött együttműködési megállapodásban foglaltak alapján, valamint a 7779/2022. Nyt. számú módosítás figyelembe vételével, változatlan feltételek mellett, 2022. december 31. napjáig továbbra is az Országos Mentőszolgálat biztosítja. A mellékletben szereplő együttműködési megállapodás módosítását tartalmazó okiratot elfogadja.

Ezzel egyidejűleg a Hajdúszoboszló Város Önkormányzata és az Országos Mentőszolgálat között létrejött 16090/2021. Nyt. számú Haszonkölcsön szerződés ingó dolog vonatkozásában, míg 16089/2021/OMSZ Nyt. számú Haszonkölcsön szerződés ingatlan vonatkozásában a szerződések hatálya– a szerződés IV. fejezete alapján – is meghosszabbodik, kitolódik az együttműködési megállapodás hatályára.

Mind e tárgykörben keletkezett dokumentumok aláírására és ellenjegyzésére polgármester urat a Képviselő-testület felhatalmazza.

Határidő: 2022.november 01.

Felelős: polgármester, társulási-tanács elnöke, jegyző, egészségügyi és szociális irodavezető, JEC igazgató

**(Előterjesztés a Hajdúszoboszlói Városi Televízió részére pótelőirányzat biztosítására.)**

**253/2022. (X. 20.) Képviselő-testületi határozat**

Hajdúszoboszló Város Önkormányzatának Képviselő-testülete a szakmai vélemények alapján a Hajdúszoboszlói Városi Televízió részére a Hajdúszoboszló Városi Lap költségvetésének kiegészítésére bruttó 2.211.800 Ft pótelőirányzatot biztosít.

A pótelőirányzat forrása a városi költségvetés 12. sz. melléklet 4/ÖK (*kulturális, sport és turisztikai pályázati alap)* sora.

Határidő: 2022. október 20.

Felelős: jegyző, intézményvezető

**(Előterjesztés általános iskolai körzethatárok véleményezésére.)**

**254/2022. (X. 20.) Képviselő-testületi határozat**

Hajdúszoboszló Város Önkormányzatának Képviselő-testülete az előterjesztésben megjelölt általános iskolák felvételi körzeteit megismerte. A Képviselő-testület javasolja, hogy a Berettyóújfalui Tankerületi Központ, figyelemmel az Önkormányzat közterület név- és házszámozás megjelölésének szabályairól szóló 8/2001. (VI. 01.) számú önkormányzati rendeletére, illetve a demográfiai változásokra, az érintett intézményekkel egyeztetve a körzethatárokat szükség esetén módosítsa, ideértve a zártkerti és külterületi lakott területrészeket (pl. dűlők) is.

A képviselő-testület kéri, hogy a végleges, jóváhagyott körzeteket valamennyi intézménynek, Így a Gönczy Pál Református Sport és Két Tanítási Nyelvű Altalános Iskolának is küldje meg a tankerület.

Határidő: 2022. október 20.

Felelős: jegyző

**(Előterjesztés a Gasztro-tér hasznosítása kapcsán.)**

**255/2022. (X. 20.) Képviselő-testületi határozat**

Hajdúszoboszló Város Önkormányzatának Képviselő-testülete új pályázatot ír ki a gasztro tér hasznosítására vonatkozóan az előterjesztés és a mellékletét képező dokumentáció alapján.

Felkéri a Jegyzőt a pályázat lebonyolítására, a Pénzügyi, Gazdasági Bizottságot, a Városfejlesztési, Műszaki Bizottságot, valamint a Turisztikai és Nemzetközi Kapcsolatokért Felelős Bizottságot a beérkezett pályázatok értékelésére, majd azt követően tegyenek javaslatot a Képviselő-testület részére döntés végett.

Határidő: 2022.12.31.

Felelős: Jegyző

 Polgármester

**(Előterjesztés intézményfelújítási igényekkel kapcsolatosan.)**

**256/2022. (X. 20.) Képviselő-testületi határozat**

Hajdúszoboszló Város Önkormányzatának Képviselő-testülete támogatja a 2022. évi városi költségvetés intézményfelújítási kerete (14.sz. melléklet 2/ÖK sor) terhére a Hajdúszoboszlói Egyesített Óvoda kérelmét, így a Mesevár Óvodában (Kovács Gyula u. 24.) bűzelzáró cserére, tetőjavításra és bojler cserére valamint az Aprónép Óvodában (Rákóczi u. 21) bojler cserére összesen bruttó 525.510,-Ft-ot biztosít.

Hajdúszoboszló Város Önkormányzatának Képviselő-testülete támogatja a 2022. évi városi költségvetés intézményfelújítási kerete (14.sz. melléklet 2/ÖK sor) terhére a Hajdúszoboszlói Egyesített Óvoda részére, 2 tagóvodában (Bambínó és Manókert Óvoda) összesen 16 db klíma beszerzésére és telepítésére (elektromos szerelés nélkül) összesen bruttó 8.078.000,-Ft-ot biztosít.

Határidő: 2022. november 30.

Felelős: Jegyző

**(Előterjesztés az Aranykapu Óvodához vezető bekötőút felújításáról.)**

**257/2022. (X. 20.) Képviselő-testületi határozat**

Hajdúszoboszló Város Önkormányzatának Képviselő-testülete támogatja a 2022. évi városi költségvetés intézményfelújítási kerete (14.sz. melléklet 2/ÖK sor) terhére az Aranykapu Óvodához vezető bekötőút felújítását és biztosítja a kivitelezéshez szükséges bruttó 9.996.200,-Ft összeget. A munkálatok elvégzésével a Hajdúszoboszlói Városgazdálkodási Nonprofit Zrt.-t bízza meg.

Határidő: azonnal és megvalósításra 2022. december 31.

Felelős: Polgármester

 Jegyző

 VG NZrt. – vezérigazgató

**(Tájékoztató a testületi ülések közötti fontosabb eseményekről.)**

**258/2022. (X. 20.) Képviselő-testületi határozat**

Hajdúszoboszló Város Önkormányzatának Képviselő-testülete a két ülés közötti eseményekről október hónapban adott tájékoztatót tudomásul veszi.

Határidő: azonnal

Felelős: polgármester

**(Válasz kérdésre.)**

**259/2022. (X. 20.) Képviselő-testületi határozat**

Hajdúszoboszló Város Önkormányzatának Képviselő-testülete Kocsis Róbert hajléktalanokkal kapcsolatos kérdésére adott választ nem fogadja el.

A válasz kivizsgálásával megbízza az önkormányzat szociális, egészségügyi bizottságát és jogi, igazgatási, ügyrendi bizottságát.

Határidő: következő testületi ülés

Felelős: bizottsági elnök

K.m.f.

 ***Czeglédi Gyula sk. dr. Sléder Tamás sk.***

 ***polgármester aljegyző***

A kivonat hiteléül:

Hajdúszoboszló, 2022. 10. 21.

*Molnár Viktória leíró*